Daily View 21.10.2021
21 ตุลาคม 2564

ปัจจัยต่างประเทศ:ตลาดหุ้นสหรัฐฯยังได้รับ sentiment บวกจากการรายงานผลประกอบการบริษัทจดทะเบียน บริษัท ASML ผู้ผลิตเครื่องจักรผลิตชิปสำคัญป้อนโรงงานอย่าง TSMC, Samsung รายงานงบออกมาเติบโตแข็งแกร่งเป็นไปตามคาด รายได้เติบโต 32% YoY ตอกย้ำความต้องการชิปทั่วโลกยังคงแข็งแกร่งต่อเนื่อง แต่ปัญหา shortage อาจทำให้รายได้รวมของบริษัทใน supply chain รวมถึงบริษัทที่ขายสินค้าปลายทางที่ต้องใช้ชิปเช่น มือถือ, อุปกรณ์อิเล็กทรอนิกส์, data center และรถยนต์ อาจชะลอตัวในระยะสั้น ตัวอย่างเช่นในกลุ่มผู้ผลิตรถยนต์ส่วนใหญ่ที่รายงานกำไรออกมาดีขึ้นจากความต้องการของลูกค้าที่แข็งแกร่ง แต่รายได้รวมลดลงจากการที่ไม่สามารถผลิตได้เต็มกำลังจากปัญหา supply constraints แต่ไม่ใช่กับบริษัท Tesla ที่เพิ่งรายงานงบไตรมาสสามออกมาทั้งรายได้และกำไรดีกว่าตลาดคาด ถึงแม้ว่าจะเจอปัญหาเรื่องการขาดแคลนชิปและปัญหาการขนส่งสินค้าต่างๆ ก็ตาม ทั้งนี้บริษัทยังคงเน้นย้ำ guidance จากครั้งก่อนว่าการส่งมอบรถจะเติบโตเฉลี่ย 50% ต่อปีไปอีกหลายปีข้างหน้านับจากนี้
ตลาดหุ้นจีนอาจส่งสัญญาณผ่านจุดต่ำสุดไปแล้ว หลังจากที่ช่วงต้นสัปดาห์ที่ผ่านมารายงานตัวเลขเศรษฐกิจสำคัญต่างๆ อย่าง GDP, Industrial Production, Fixed asset investment ต่ำกว่าคาดแต่ตลาดหุ้นจีนเริ่มทรงตัวไม่ได้ปรับตัวลงตามโดยเฉพาะหุ้นกลุ่มเทคโนโลยีที่เริ่มเห็นราคาหุ้นฟื้นตัวกลับ นอกจากนี้นายแจ็ก หม่าที่ไปปรากฏตัวตามที่ต่างๆทั้งในฮ่องกงและล่าสุดในยุโรป หลังจากเงียบหายไปนานตั้งแต่เกิดประเด็นเลื่อน IPO Ant Financial ในช่วงเดือนพ.ย.ปีที่แล้ว ก็ถือเป็นอีกสัญญาณบวกที่นักลงทุนคาดหวังกันว่าการควบคุมจัดระเบียบจากภาครัฐจีนน่าจะผ่านจุดเข้มงวดสุดไปแล้วและน่าจะเริ่มผ่อนคลายลงในระยะข้างหน้า  
ปัจจัยภายในประเทศ: รายงานผลประกอบการกลุ่มธนาคาร BAY รายงานงบออกมาดีกว่าคาด (-56% QoQ +4% YoY) จากรายได้ทั้ง NII และ non-NII ที่ดีขึ้นและสัดส่วนค่าใช้จ่ายต่อรายได้ลดลง NPL ทรงตัวที่ 2.6% ส่วน TTB รายงานงบออกมาดีกว่าคาดเช่นกัน (-7% QoQ และ +46% YoY) จากรายได้ NII ดีกว่าคาด ขณะที่ OPEX และการตั้งสำรองต่ำกว่าคาด NPL เพิ่มขึ้นเล็กน้อยมาที่ 3.3% จาก 3.2% แต่ไม่น่ากังวล ขณะที่ KTB รายงานงบออกมาต่ำกว่าคาดเพียงเล็กน้อย (-16% QoQ และ +65% YoY) แต่ NPL ลดลงต่อเนื่องเล็กน้อยมาที่ 4.2% สรุปทั้ง 3 ธนาคารที่รายงานออกมาโดยรวมถือว่าดี ผลประกอบการที่ไม่ดีน่าจะผ่านจุดต่ำสุดไปแล้วในไตรมาสสามที่ผ่านมา โดยเราคาดว่าจะฟื้นตัวดีขึ้นทั้ง YoY และ QoQ ในไตรมาสสี่ ขณะที่คุณภาพสินทรัพย์ยังไม่น่ากังวลอย่างที่คาด จากแนวโน้มกลุ่มธนาคารที่รายงานออกมา เราคาดว่าแบงค์ใหญ่ที่กำลังจะรายงานออกมาน่าจะรายงานผลประกอบการออกมาดีเช่นกัน ทั้งนี้เรายังมองกลุ่มธนาคารน่าสนใจ เป็นอีกกลุ่มที่ได้ประโยชน์จากการเปิดเมืองและราคายังไม่ได้ปรับตัวขึ้นมาก รวมถึงจะได้ประโยชน์จากทิศทางแนวโน้ม Bond yield ปรับตัวขึ้นและเม็ดเงินต่างชาติไหลกลับเข้าลงทุน ขณะที่ครม.ที่ได้อนุมัติงบเพิ่มได้แก่บัตรคนจน-กลุ่มเปราะบาง-คนละครึ่ง-ยิ่งใช้ยิ่งได้คาดว่าจะช่วยสนับสนุนกำลังซื้อภายในประเทศฟื้นตัวในไตรมาสสี่ จะช่วยหนุนการฟื้นตัวของหุ้นกลุ่ม commerce อย่างเช่น CPALL, MAKRO, DOHOME เป็นต้น ซึ่งถือว่าเป็นหนึ่งในกลุ่มที่ได้ประโยชน์จากการเปิดเมืองและราคายัง Laggard อยู่เช่นกัน เราแนะนำทยอยสะสมลงทุนหุ้นกลุ่มดังกล่าวได้เช่นกัน
มุมมองตลาดหุ้น วันนี้คาด SET 1635-1650 หุ้นแนะนำ SPRC, BLA
1) SPRC (ราคาพื้นฐาน 14.00 บาท) เราปรับกำไรสุทธิปี 64 ขึ้น 97% จาก inventory gain ขณะที่ปรับปี 65-66 ขึ้น 12% และ 16% ตามลำดับจากคาดการณ์ค่าการกลั่นปรับเพิ่มขึ้น ทั้งนี้งบไตรมาสสามเราคาดว่าจะออกมาอ่อนแอ (ลดลง YoY และ QoQ) จากค่าการกลั่นที่ตำกว่าจุดคุ้มทุน แต่จะฟื้นตัวอย่างแข็งแกร่งในไตรมาสสี่ จากค่าการกลั่นที่ปรับเพิ่มขึ้น 2 เท่าจะช่วยให้ Core earning พลิกกลับมาเป็นบวกครั้งแรกในรอบ 5 ไตรมาส
2)  BLA (ราคาพื้นฐาน 39.00 บาท) อัตราผลตอบแทนพันธบัตรรัฐบาลสหรัฐฯและไทยที่ปรับตัวขึ้นจะช่วยหนุน sentiment การลงทุนและ investment yield ให้แก่ BLA
รายงานตัวเลขเศรษฐกิจ
วันพฤหัสฯ ติดตาม ตัวเลข Existing Home Sales ของสหรัฐฯ เดือน ก.ย. คาด +1.2% MoM เป็น 5.95 ล้านยูนิต ตัวเลขการขอรับสวัสดิการว่างงานของสหรัฐฯรายสัปดาห์คาด 2.98 แสนคน
วันศุกร์ ติดตาม ตัวเลขส่งออก และนำเข้าของไทยเดือน ก.ย. ดุลการค้าของไทยเดือน ก.ย. ตัวเลข Inflation และ Core Inflation เดือน ก.ย. ของญี่ปุ่นเดือน ก.ย. คาด -0.3% YoY และ +0.1% YoY ตามลำดับ ตัวเลข Markit Manufacturing PMI Flash ของยูโรโซน เดือน ต.ค. คาด -2.7% MoM เป็น 57 จุด ตัวเลข Markit Service PMI Flash ของยูโรโซน เดือน ต.ค. คาด -1.8% MoM เป็น 55.4 จุด ตัวเลข Markit Manufacturing PMI Flash ของสหรัฐฯ เดือน ต.ค. คาดทรงตัว MoM ที่ 60.3 จุด และตัวเลข Markit Service PMI Flash ของสหรัฐฯ เดือน ต.ค. คาดทรงตัว MoM ที่ 55.1 จุด